คือหนูอายุ 13 แล้วมีตกขาวบางวันน้อย บางวันมากซึ่งส่วนใหญ่มาเยอะมาก มีกลิ่นเหม็น ตอนแรกเป็นสีขาวแต่พอครึ่งวันก็เป็นสีเหลือง มีอาการคันบางครั้งเป็นอันตรายมั้ยคะ แล้วถ้าอันตรายเป็นโรคอะไร ต้องรักษายังไงคะ
สวัสดีค่ะ อาการมีตกขาวมามากบ้าง น้อยบ้าง มีกลิ่นเหม็น มีสีเหลือง อาจจะเกิดจาก ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ หรือเป็นช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน แต่มักจะเกิดจากโรคติดต่อทางเพศสัมพันธ์ ถ้าไม่เคยมีเพศสัมพันธ์ก็คิดถึงได้น้อย หรือเป็นการระคายต่อการสัมผัสสารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดจริงๆแล้ว ถ้าเป็นตกขาวสีเหลืองอ่อนๆ ก็อาจจะยังเป็นตกขาวปกติได้ สังเกตว่าผิดปกติคือออกมาปริมาณมาก ทำให้ระคายเคืองหรือคันช่องคลอดมากร่วมด้วย อันนี้ควรไปพบแพทย์เพื่อตรวจเพิ่มเติม ในเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการทำกิจกรรมทางเพศ